tomron87/hebrew-wikipedia-sentences-corpus huggingface dataset:
גרסאות כיסוי לשיר בוצעו על התזמורת הפילהרמונית של לונדון, Shadow Gallery ופאול ד'אמדו.
Engadget הוא בלוג טכנולוגיה, המפרסם ידיעות טכנולוגיות באופן יומיומי.
אתר זה מופיע בשפות: אנגלית, גרמנית, ספרדית, סינית מסורתית, סינית פשוטה, יפנית, פולנית וקוראנית.
Engadget הוקם על ידי אחד ממקימי האתר "גיזמודו", פטר רוג'ס.
Engadget הייתה חברה ברשת בלוגים אשר AOL רכשו ב-2005, מאז האתר ברשות החברה.
ב-21 במרץ 2011, פרש יהושוע טופולסקי מתפקידו כעורך האתר והודיע כי הוא מוריש את תפקידו כעורך לטים סטיבנס.
ב-15 ביוני 2013, הודח טים סטיבנס מתפקידו כעורך האתר על ידי AOL, סיבות הדחתו עדיין לא ברורות.
AOL מינו את מארק פרטון מהאתר "gdgt" כעורך האתר.
ב-30 בדצמבר 2009, שחרר האתר את האפליקציה הראשונה שלו למכשירי האייפון והאייפוד טאצ'.
האפליקציה בשביל מערכת ההפעלה WebOS שוחררה ב-1 בינואר 2010, בטענה שזוהי האפליקציה ה-1,000 בחנות האפלקציות של WebOS.
כשבוע לאחר מכן, ב-8 בינואר 2010, שוחררה אפליקציה בשביל מערכת ההפעלה של בלאקברי.
אפליקציה בשביל מערכת ההפעלה אנדרואיד, שוחררה ב-25 במרץ 2010. ב-15 בדצמבר 2010, התאים האתר את אפליקציית האייפון והאייפוד טאצ' גם למכשיר האייפד.
מאוחר יותר, ב-28 ביולי 2011, התאים האתר גם את אפליקציית האנדרואיד לטאבלטים הפועלים של מערכת ההפעלה אנדרואיד.
לאחר שחרורן של אפליקציות אלו, לאתר הייתה אפליקציה כמעט לכל מערכת הפעלה ניידת.
האפליקציה מאפשרת לקרוא כתבות, לשתף כתבות באמצעות פייסבוק, טוויטר או בדואר אלקטרוני.
Engines of Creation ("מנועי היצירה") הוא אלבום האולפן השמיני של גיטריסט הרוק אינסטרומנטלי ג'ו סטריאני, שיצא לאור ב-14 במרץ 2000.
ג'ו סטריאני - גיטרה חשמלית, קלידים
אריק קודו - קלידים, גיטרה בס
פאט תראל - גיטרה בס
"Enola Gay" (בעברית: "אנולה גיי") הוא שיר אנטי-מלחמתי של להקת OMD (Orchestral Manoeuvres in the Dark) שיצא לאור ב-1980. השיר זכה לתואר זהב בבריטניה ואיטליה.
השיר יצא כסינגל היחיד מאלבומה של הלהקה משנת 1980, "Organisation".
כבשירים אחרים של ההרכב לא כולל השיר פזמון מילולי אלא מנגינה בלבד.
סימני זיהויו הבולטים הם נגינת הסינתיסייזר ומילותיו השנויות במחלוקת.
מאזינים רבים לא זיהו את האזכור להתקפה על הירושימה, וסברו בטעות כי מדובר בהודאה סמויה של ההרכב בנטיות המיניות של חבריו.
אף על פי כן זכה השיר להצלחה רבה, עת מכר למעלה מחמישה מיליון עותקים ברחבי העולם ודורג בפסגת מצעדי המוזיקה בצרפת, איטליה ופורטוגל.
בבריטניה דורג השיר בתחילה רק במקום ה-35 במצעד הסינגלים הבריטי, אך בחלוף שלושה שבועות דורג במקום ה-8, ובכך היה ללהיטה הראשון של הלהקה בעשירייה הפותחת של המצעד.
ברבות השנים זכה השיר למספר גרסאות כיסוי ורמיקסים, בין היתר של דייוויד גטה, יואכים גראד וסאש!.
כמו כן, הופיע השיר בסרט ואלס עם באשיר.
אזורתוארמכירותצרפת (SNEP)–700,000איטליה (FIMI)זהב300,000הממלכה המאוחדת (BPI)זהב400,000
Enemy Of God (מאנגלית: אויב של אלוהים) הוא האלבום ה-11 של להקת הת'ראש מטאל הגרמנית קריאייטור.
האלבום פורסם ב-10 בינואר 2005, ונחשב על ידי רבים לאלבום המוצלח ביותר של הלהקה ולאחד מאלבומי הת'ראש מטאל המוצלחים והמשפיעים ביותר בכל הזמנים.
השפעות הדת' מטאל המלודי בולטות במיוחד באלבום, שמציג מוזיקה וליריקה קודרת ואפלה יותר.
שיר הנושא "Enemy Of God", המבקר את הדת ומציג אותה כמניע למלחמה ולרצח, נחשב לאחד מהשירים הטובים ביותר של הלהקה, ומבוצע כמעט בכל הופעה חיה של קריאייטור.
רבים משירי האלבום עוסקים במלחמה, אלימות ומוות.
כל השירים נכתבו והולחנו על ידי מיל פטרוזה.
מיל פטרוזה - שירה, גיטרה
כריסטיאן גיסלר - גיטרה בס
Engie היא חברת הזנק ישראלית אשר הוקמה בשנת 2014 ומציעה שירות זיהוי תקלות ברכב ומידע בזמן אמת על הנסיעה דרך יישומון חינמי לטלפונים ניידים חכמים.
היישומון הושק לאנדרואיד בדצמבר 2014 ול-iOS בדצמבר 2016.
החל מיום 20 באפריל 2020, בעקבות משבר הקורונה, החברה נסגרה ושירותיה, לרבות היישומון, אינם זמינים .
Engie מציעה למשתמש גישה למידע על רכבו באמצעות רכיב OBD 1.5 המתחבר למחשב הרכב ויישומון ייעודי לטלפון החכם אשר מנתח את הנתונים המתקבלים מהרכיב, ומציג אותם למשתמש בצורה מופשטת.
רכיב ה-OBD (On-Board Diagnostic) מתחבר לשקע הדיאגנוסטיקה של הרכב, ובאמצעות תקשורת בלוטות' שולח מידע ליישומון אשר מאפשר שני שירותים עיקריים:
ניטור נתוני נסיעה בזמן אמת, בין השאר, צריכת דלק, חום מנוע ומתח המצבר
במקרה שאותרה תקלה, למשתמש ישנה אפשרות לקבל הצעות מחיר ממוסכים הקרובים אליו.
Engie הוקמה בשנת 2014 על ידי שלושה שותפים; ירדן גרוס (מנכ"ל), אלון הנדלמן (סמנכ"ל מוצר ופיתוח) וגל אהרון (סמנכ"לית שיווק).
השלושה נפגשו במסגרת תוכנית Zell ליזמות במרכז הבינתחומי הרצליה, המאפשרת לסטונדטים מצטיינים להקים מיזמים אמיתיים בליווי מנטורים ויזמים מהתעשייה.
במסגרת זו, השלושה הכירו את המשקיע המרכזי בחברה, אורי לוין, מייסד ושותף ב־Waze, המשמש גם כיו"ר החברה.
המטרה של Engie היא להנגיש את תחום תקלות הרכב לציבור הנהגים ולהוות פתרון לחוסר ההבנה וחוסר הבקיאות במה שקשור לרכבם, בכך להפחית את רמת התסכול שהרבה פעמים נלווה לחוויית הביקור במוסך.
מנגד, המוסכים חוסכים בזמן וכסף כיוון שהיישומון מבטל את הצורך בקיום בדיקה נוספת במוסך ומראה להם מראש באיזה תקלה צריך לטפל.
בנוסף, הם מרוויחים לקוחות חדשים ש־Engie מפנה לעסק שלהם.
נכון לתחילת 2017, Engie משרתת כ-100,000 משתמשים ישראלים ומשתפת פעולה עם כ-200 מוסכים.
החברה הצליחה לגייס 3.5 מיליון דולר בסבב ההשקעה הראשון שלה.
שירותים נוספים שהחברה מתכננת להציע למשתמשים בהמשך כוללים התרעות לפני טיפולים שנתיים מתקרבים וכן הצגת הטיפולים השוטפים הצפויים לרכב, כולל מחיר ממוצע לחלפים.
החל מיום 20 באפריל 2020, בעקבות משבר הקורונה, החברה נסגרה ושירותיה, לרבות היישומון, אינם זמינים.
משתמשי היישומון משלמים רק על הרכיב הייחודי.
Engie החלה לגבות רווחים דרך העמלות שהיא מקבלת על הפניית משתמשים למוסך.
פן נוסף שבו יש ל־Engie פוטנציאל עסקי ענק הוא במגרש חוכמת ההמון והביג-דאטה שכן היא מייצרת מאגר נתונים רחב לגבי הרכבים השונים (ולא לגבי המשתמשים) הנשמר בשרתי החברה.
ביוני 2015 זכה היישומון בתחרות Israel Mobile Summit בתואר "יישומון השנה".
Enjoy Movies הוא שמה של חברה רוסית המתמחה בהפקת סרטים לקהל הרחב.
נוסדה בשנת 2010 על ידי סאריק אנדראסיאן, גוונד אנדראסיאן וגאורגי מלקוב.
המטה הראשי של החברה נמצא במוסקבה.
החברה במקור התמחתה בהפקת קומדיות.
סרטים רבים הצליחו יפה בקופות, שניים מהם ("גבר בהריון" ו"אמהות") היו לשוברי קופות ברוסיה.
עם זאת, רוב הסרטים ספגו ביקורות שליליות מהצופים והמבקרים.
בשנת 2012, החברה הפיקה 5 סרטים, שגרפו יחד כ-836 מיליון רובלים (בתקופה מ-2 בינואר ועד 17 בדצמבר 2012) והחברה הוכתרה לאחת מחברות הסרטים המכניסות ביותר לשנת 2012.
מאוחר יותר, החברה ניסתה להפיק סרטים בתקציבי עתק, בתקווה שאלה יהפכו לשוברי קופות כגון "המאפיה: משחק הישרדות" ו"המגינים", שנכשלו: רוב סרטיה בתקופה זו נכשלו בקופות.
ביוני 2017, החברה הודיעה על כוונתה להכריז על פשיטת רגל.
עם זאת, בספטמבר של אותה השנה, האולפנים הכריזו כי המצב הפיננסי התייצב.
שנהשםבמאי(ם)2011גבר בהיריוןסאריק אנדראסיאן2012אחיותאשוט קשצ'יאןאמהותטיכון קורנב, אשוט קשצ'יאן, קארן אוגנסיאן, אלדר סלבאטוב, סאריק אנדראסיאן, דמיטרי דיוז'ב, יבגני אביזוב, אלאן באדוייב, קיריל קוזלובאותו קרלסון!סאריק אנדראסיאןגבר עם אחריותארטיום אקסיוננואהיה לידפאבל רומינובשנה טובה, אמהות!ארטיום אקסיוננקו, סאריק אנדראסיאן, אנטון בורמאטוב
דמיטרי גראצ'יוב, קלים פופלאבסקי2013הכפיליבגני אביזובמה הגברים זוממים!סאריק אנדראסיאןאי המזלקיריל קוזלובהחברים של החבריםארטיום אקסיוננקו, אראיק אוגנסיאן 2014קוטיסג'ונתן מילוט וקארי מרניוןאלופיםדמיטרי דיוז'ב, ארטיום אקסיוננקו, אלכסיי ואקולב, אמיל ניקוגוסיאןבקלילותיבגני אביזובהתאגידאולג אסאדוליןתחושות מעורבותגאורגי מלקובשוד אמריקאיסאריק אנדראסיאןאמהות 3גאורגי מלקוב, אמיל ניקוגוסיאןמה הגברים זוממים!
2סאריק אנדראסיאן 2015גבירת צ'אכטיצהאנדריי קונסטאנשים נאיםקלים פופלאבסקינשים נגד גבריםטאיר מאמדובהבלתי נתפסיםארטיום אקסיוננקומלכת העלה: הטקס השחורסביאטוסלב פודגאייבסקיהמאפיה: משחק ההישרדותסאריק אנדראסיאןקול המדינה הגדולהטאיר מאמדובקפסולהקלי מדיסון2016אלופים: מהר יותר.
חזק יותרארטיום אקסיוננקוהמסלול נקבעאולג אסאדוליןהכל על גבריםסאריק אנדראסיאן, מיכאיל ג'רנבסקי, לאוניד מרגוליןספוג את המכה, ילדאראיק אוגאנסיאןאלאסטיקומיכאיל רסחודניקוברעידת האדמהסאריק אנדראסיאןסבא כפור: מלחמת המכשפיםאלכסנדר ווייטינסקי2017המגיניםסאריק אנדראסיאן
ב-20 במאי 2013 במסגרת שוק הסרטים בקאן, החברה החלה בשיתוף פעולה עם חברת Renovatio Entertainment, ועם חברת ההפקות Glacier Films של היידן כריסטנסן ואחיו, ויחד הכריזו על שיתוף פעולה בהפקת סרטים קטנים בתקציב של כ-1.5 מיליון דולר.
הסרט הראשון היה הסרט "שוד אמריקאי".
הצילומים התרחשו ביוני 2013. את התפקידים הראשיים בסרט גילמו היידן כריסטנסן, אדריאן ברודי וג'ורדנה ברוסטר.
לאחר "שוד אמריקאי" הם הפיקו יחד את קומדיית האימה "Cooties" עם אלייג'ה ווד בתפקיד הראשי.
Eniak Antique היא מכונית ספורט בתצורת רודסטר מתוצרת Eniak, בארגנטינה, בואנוס איירס, אשר יוצרה בין השנים 1983–1989
חברת Eniak התמקדה בעיקר בענף האלקטרוניקה.
דגם Eniak Antique היה הדגם היחיד שבנתה החברה.
"הדגם העתיק" היה בעל גוף מתכת, ופגושים מפיברגלס.
לדגמי ה"Eniak Antique" היו קווי דמיון למכוניות הספורט הקלאסיות משנות השלושים של המאה העשרים
מספר יחידות מהדגם יוצאו ליפן.
מנוע ה"Eniak Antique" היה זהה למנוע דגמי "פולקסווגן 1500" (Volkswagen 1500) שיוצרו בארגנטינה
Englishman in New York הוא שיר שנכתב, הולחן ובוצע על ידי הזמר הבריטי סטינג.
השיר יצא לאור בפברואר 1988 ונכלל באלבום ...Nothing Like the Sun של סטינג.
השיר יצא לאור כסינגל השלישי מן האלבום.
הסינגל הגיע למקום ה-51 בלבד במצעד הסינגלים הבריטי.
בארצות הברית הגיע השיר רק למקום ה-84 במצעד בילבורד הוט 100, אך זכה להצלחה רבה יותר במדינות באירופה והיה ללהיט בכמה מהן.
השיר הגיע ל-40 הגדולים בצרפת, הולנד, ספרד, בלגיה ואירלנד.
בשנת 1990 רגע לפני יציאת האלבום The Soul Cages של סטינג, יצאה גרסת רמיקס לשיר שטיפסה למקום ה-15 במצעד הבריטי.
בשנת 2010 הקליט סטינג מחדש את השיר עבור האלבום "Symphonicities".
בשיר שילוב של מוזיקת רגאיי, ג'אז, רוק ופופ.
ברנפורד מרסליס מנגן בשיר בסקסופון סופרן.
בראיונות לאחר יציאת "Englishman In New York" אמר סטינג שכתב את השיר על הסופר והגיי אייקון קוונטין קריספ.
סטינג העריך את קריספ, שהיגר מאנגליה לניו יורק בראשית שנות ה-80, סטינג עצמו היגר אף הוא מאנגליה לניו יורק.
הווידאו קליפ לשיר צולם בשחור-לבן ובוים על ידי דייוויד פינצ'ר.
בקליפ משולבים צילומים של סטינג ולהקתו.
סטינג נראה הולך ברחובות העיר ניו יורק כאשר הוא אוחז במטריה, וגם נוסע ברכב.
בצילומי הקליפ השתתף קוונטין קריספ.
Enjoy Yourself (בעברית: תהנה בעצמך) הוא אלבום האולפן השני של הזמרת-יוצרת האוסטרלית, קיילי מינוג.
האלבום יצא לאור ב-9 באוקטובר 1989 על ידי חברת התקליטים PWE רקורדס, גפן רקורדס ומאשרום רקורדס.
בארצות הברית הוא הופץ שנה לאחר מכן, על ידי גפן רקורדס.
לאור הצלחת אלבום הבכורה שלה, החליטה מינוג להמשיך לעבוד עם צמד המפיקים סטוק אייקן ווטרמן אשר הפיקו וכתבו כמעט את כל אלבומה הקודם וכן גם אלבום זה.
השניים הפיקו וכתבו כמעט את כולו מפברואר ועד יולי של אותה השנה, בסמוך לכך שמינוג הצטלמה לסרט הבכורה שלה, The Delinquents.
האלבום הוא אלבום מסטיק-פופ, דאנס-פופ ודיסקו אשר עוסק במערכות יחסים ורומנטיקה.
האלבום קיבל ביקורות מעורבות מהמבקרים אשר טענו כי האלבום דומה מדי לאלבומה הקודם ולפיכך לא מביא שום דבר חדש.
בבריטניה הוא הגיע בשבוע הבכורה למקום הראשון, עם מכירות מוקדמות של יותר מ-600 אלף עותקים (מעמד פלטינה כפולה) מה שהפך אותו לאלבום השישי הנמכר ביותר באותה השנה.
נכון לינואר 1990, האלבום הגיע למעמד פלטינה מרובעת בבריטניה.
בנוסף לכך, האלבום הגיע גם לעשירייה הראשונה בניו זילנד, אוסטרליה, אירלנד, גרמניה ושווייץ.
בארצות הברית האלבום לא נכנס כלל למצעד האמריקאי ובעקבות כך גפן רקורדס פיטרו את מינוג.
מתוך האלבום יצאו לאור ארבעה סינגלים: "Hand on Your Heart" ו-"Tears on My Pillow" אשר הגיעו למקום הראשון בבריטניה, "Wouldn't Change a Thing" ו-"Never Too Late" אשר הגיעו לחמישייה הפותחת במדינה.
בנוסף כל הסינגלים גם הגיעו לעשרים המובילים באירלנד ואוסטרליה.
האלבום קודם באמצעות שני סיבובי ההופעות הראשונים של מינוג "Disco in Dream" אשר התרחש באותה שנה ו-"Enjoy Yourself Tour" שהתרחש שנה לאחר מכן.
במהלך סיבובי ההופעות הופיעה מינוג באסיה, אירופה ואוסטרליה.
ב-2015 האלבום יצא מחדש בבריטניה ובעקבות כך חזר למצעד הבריטי.
Enrique Iglesias הוא אלבום הבכורה של הזמר-יוצר הספרדי אנריקה איגלסיאס.
האלבום יצא לאור ב-21 בנובמבר 1995, על ידי חברת התקליטים Fonovisa.
האלבום זכה בפרס גראמי לאלבום הפופ הלטיני הטוב ביותר בטקס גראמי ה-39, שנערך ב-26 בפברואר 1997. האלבום זכה להצלחה מסחרית ומכר מעל לשישה מיליון עותקים ברחבי העולם עד 1999. בארצות הברית הגיע האלבום למעמד פלטינה בנובמבר 1996, והיה לאחד האלבומים הלטיניים הנמכרים ביותר בכל הזמנים במדינה.
חמשת הסינגלים שיצאו מהאלבום הגיע לפסגת מצעדי השירים הלטיניים של מגזין בילבורד האמריקאי.
מקוםתאריםמכירות ברזיל (Pro-Música Brasil) זהב 200,000 מקסיקו (AMPROFON) יהלום 1,000,000 פורטוגל (AFP) זהב ספרד (PROMUSICAE) פלטינה ×4 400,000 ארצות הברית (RIAA) פלטינה 1,000,000סיכוםאמריקה הלטינית–1,500,000עולם–4,000,000
Enjoy Your Rabbit הוא אלבום האולפן השני משנת 2001 של המוזיקאי האמריקאי סופיאן סטיבנס.
כל שיר באלבום תואם לחלק אחר של גלגל המזלות הסיני, למעט "Year of Our Lord", אשר כמו רבים משיריו של סטיבנס, עוסק בנצרות.
ג'ייסון ניקי פיצ'פורק התייחס בחיוב אל Enjoy Your Rabbit כאל "יצירה ממומשת לחלוטין" וציין שהוא "מצפה לראות לאן [סטיבנס] הולך מכאן".
סופיאן סטיבנס - הלחנה, ביצוע, הפקה
מנר וונג - קולות סיניים
Enoc (ראשי תיבות של: El Negrito Ojos Claros, באנגלית: The Black Kid, Light Eyes) הוא אלבום האולפן רביעי של הזמר הפורטוריקני אוזונה.
האלבום יצא לאור ב-6 בספטמבר 2020, על ידי חברות התקליטים סוני מיוזיק לטין ואאורה מיוזיק.
מדינהתאריך יציאהפורמטחברת תקליטיםמקורעולם4 בספטמבר 2020תקליטור • הורדה דיגיטליתסוני מיוזיק לטין • אאורה מיוזיק
"Enough for You" (בעברית: "מספיק בשבילך") הוא שיר שהוקלט על ידי הזמרת האמריקאית אוליביה רודריגו.
השיר יצא לאור ב-21 במאי 2021, בסמוך לצאת האלבום עצמו, על ידי חברת התקליטים גפן רקורדס.
"Enough for You" הוא השיר השביעי מתוך אלבום הבכורה של רודריגו, Sour.
הוא אחד משני השירים באלבום אותם כתבה רודריגו לבדה - השיר השני הוא "Happier".
רודריגו סיפרה כי כתבה את השיר לבדה בחדר השינה שלה לאחר שראתה סרטון טיקטוק אופטימי העוסק בפרידה רומנטית.
בריאיון לפודקאסט של זאק סאנג, היא תיארה את השיר כ"מאוד חשוף ופגיע" וציינה כי היא חושבת שהשיר הוא מלא תקווה וכי היא גאה ביצירה שלו.
"Enough for You" היא בלדת פולק-פופ אקוסטית אינטימית, הנשענת על מינימליזם מוזיקלי המבליט את קולה של רודריגו ואת עוצמת הכתיבה שלה.
רוב המבקרים מציינים כי זהו אחד הקטעים הפשוטים והישירים ביותר באלבום, הן מבחינה הרמונית והן מבחינת עיבוד.
השיר מבוסס כמעט כולו על ליווי גיטרה אקוסטית רכה, ללא תוספות הפקה בולטות או כלי ליווי משמעותיים, ומעניק תחושה של ביצוע חי, כמעט יומיומי.
המבנה הלירי של השיר עוקב אחר צורה נרטיבית-וידויית, המזכירה כתיבה ביומנה של נערה צעירה.
הטקסט מתאר תהליך רגשי של ניסיון לזכות באהבה באמצעות שינוי עצמי, ניסיון שנכשל ומותיר אחריו תחושת אובדן זהות.
השורה החוזרת "I wore make-up when we dated 'cause I thought you'd like me more" זכתה לאזכורים מרובים כביטוי תמציתי לכאב הנשי של חיפוש אחר אישור חיצוני.
מבחינה מבנית, השיר נבנה באופן ליניארי: בתים אינטימיים בעלי כתיבה יומיומית מובילים לקראת שיא רגשי מרוסן, שבו ניכרת השלמה עצובה ולא דרמטית.
הכתיבה של רודריגו מאופיינת בדיוק לשוני ובשפה מדודה, המתארת חוסר ביטחון ותחושת ערך עצמי נשחקת.
כמה מן המבקרים – בהם כותבי "הגרדיאן", "האובזרבר" ו-NME – הצביעו על הדמיון בין הסגנון הלירי של רודריגו לבין זה של טיילור סוויפט, הן במבנה השיר והן בבחירה במילים פשוטות ואותנטיות.
אחרים, כדוגמת Clash, הדגישו כי ההשפעה של סוויפט אינה חיקוי אלא השראה שממנה רודריגו צומחת לשפה אישית משלה.
מבחינת הטון, "Enough for You" מתפקד כנקודת שקט באלבום, המאזנת את הקטעים הרועשים והפאנקיים יותר.
בעוד שירים אחרים באלבום נשענים על עיבוד דינמי ועוצמות קוליות, כאן נוכחת רודריגו באור טבעי ופגיע, והקול שלה מוביל את הנרטיב ללא צורך בתוספות דרמטיות.
הביקורות לשיר היו ברובן חיוביות מאוד, ורבות מהן ראו בו אחד מרגעי השיא האינטימיים באלבום.
כמעט כל המבקרים הסכימו כי מדובר באחת הבלדות האותנטיות והכנות ביותר של רודריגו, המציגה את כישרונה כפזמונאית ומבצעת בוגרת לגילה.
"רולינג סטון" כינה אותו "אחד השירים האנושיים ביותר באלבום", ואילו AllMusic תיארו אותו כ"אחת הדוגמאות הטהורות ביותר לכישרון הכתיבה של רודריגו – פשוטה, כנה ובלתי מתנצלת".
Club ראה בשיר "אחת ההפתעות הגדולות באלבום", בעיקר בשל הוויתור על הפקה מוגזמת לטובת קול חשוף ומדויק.
Clash הילל את השיר כבלדה יפהפייה המזכירה את טיילור סוויפט, והוסיף כי רודריגו מצליחה להישמע "כבת ברית טבעית של סוויפט ולא כחיקוי".
"איבנינג סטנדרד" הדגיש את "מתיקות הקול עם נימה של מצוקה אמיתית", ואילו "הגרדיאן" קבע כי זהו שיר שמרכז את לב האלבום.
תיאר את השיר כנקודת שיא רגשית באלבום, והחמיא לפשטותו.
לצד ההערכה הרחבה, מספר מבקרים העלו הסתייגויות.
"פיצ'פורק" ציינו כי אף שהשיר "מרגש", הוא סובל מ"שירת יתר", כלומר, הגזמה בביצוע הרגשי, ונטייה לקלישאות המזכירות את סצנת האינדי-פולק של אינגריד מייקלסון.
"סלנט" טענו כי השיר נופל לצד הטוני מדי של רוך נעורים ואינו מוסיף עומק מוזיקלי חדש לאלבום.
גם PopMatters ציינו כי אף שמדובר בשיר "חשוף ויפה", המבנה המונוטוני שלו וההפקה הפשוטה חסרים עומק טקסטורלי.
Spectrum Culture ציינו את השיר כ"אחת מהבלדות האקוסטיות שמציגות את כישרונה ככותבת, גם אם הסאונד מעט רזה".
DIY הציעה פרשנות מגדרית לפיה השיר משקף "מיזוגיניה הפנימית של נערות שמודדות את ערכן דרך מבט גברי", ובכך מחדד את הרובד הפסיכולוגי שמאחורי הפגיעות.
The Needle Drop הציג הערכה דומה: אף שהכתיבה והביצוע מרשימים, "המוזיקליות מעט שאולה – נגזרת ישירה מהבלדות של סוויפט".
למרות שהשיר לא יצא לאור כסינגל, הוא הגיע ל-20 המקומות הראשונים באוסטרליה, ארצות הברית וקנדה, ואף הגיע למעמד "שיר זהב" בקנדה, לאחר שמכר מעל ל-40,000 עותקים במדינה.
בספוטיפיי, עבר השיר את רף 100 מיליון ההשמעות.
ארגוןרשימהמיקוםמקורבילבורדכל שיר ב"Sour" של אוליביה רודריגו מדורג: בחירות המבקרים3Viceדירוג סופי של Sour של אוליביה רודריגו10Insiderהדירוג הסופי של השירים ב-Sour של אוליביה רודריגו, שנה לאחר מכן8The Tabהדירוג הסופי של כל שיר של אוליביה רודריגו, כולל "Vampire"9רולינג סטוןכל שיר של אוליביה רודריגו, מדורג15
ב-21 במאי 2021, מיד לאחר צאת האלבום Sour פרסמה רודריגו גרסה אקוסטית חיה של השיר בערוץ היוטיוב הרשמי שלה.
ב-30 ביוני 2021 הוציאה רודריגו את סרט ההופעה SOUR prom בו ביצעה את "Enough for You" לצד שירים נוספים מהאלבום.
Ensayando Cómo Pedirte Perdón הוא שיר שהוקלט על ידי הזמרת-יוצרת המקסיקנית גלוריה טרווי.
השיר יצא לאור ב-22 באוקטובר 2021, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך אלבום האולפן השלושה עשר שלה, Isla Divina.
כאשר יצא השיר, הופנו כלפיו ביקורות חיוביות מטעם מבקרי המוזיקה ברחבי העולם.
השיר נכתב על ידי לאונל גרסיה וגלוריה טרווי והופק על ידי ארמנדו אווילה, שעבד עם טרווי על שירים נוספים שהוציאה במהלך הקריירה שלה.
בתחילת השיר, מצהירה טרווי שהיא התעוררה בבוקר עם תחושה לא טובה, אך בהמשך מסבירה כי בן אדם צריך לדעת להתגבר על ה"גאווה" וה"אגו" שלו ולהתנצל כשצריך.
הווידאו קליפ הרשמי של השיר פורסם ב-22 באוקטובר 2021, ביום יציאתו של "Ensayando Cómo Pedirte Perdón" כסינגל.
בתחילת הקליפ, ניתן לראות את טרווי מתעוררת בבוקר במיטה שלה.
לאחר מכן, היא מתלבשת וצועדת ברחבי הבית, כשהיא מבצעת את השיר.
לאורך הקליפ, היא מחליפה כמה תלבושות.
נכון לאפריל 2022, מונה הצפיות של הקליפ עומד על למעלה מ-5.2 מיליון צפיות.
אזורתאריך יציאהפורמטחברת תקליטיםמקורעולם22 באוקטובר 2021הזרמת מוזיקה • הורדה דיגיטליתיוניברסל לטין
Entergalactic הוא ספיישל טלוויזיוני מוזיקלי מונפש למבוגרים שנוצר על ידי המוזיקאי והשחקן האמריקאי קיד קאדי, המשמש כבן-לוויה לאלבום באותו השם.
במקור, הספיישל נועד להיות סדרת טלוויזיה, אך ב-25 באוגוסט 2022, נמסר על פיתוחו כספיישל טלוויזיוני.
הספיישל עלה לשירות "נטפליקס" ב-30 בספטמבר 2022, לצד השקת האלבום.
בספטמבר 2022, חשף קאדי כי הספיישל מוקדש לחברו שנפטר, מעצב האופנה האמריקאי וירג'יל אבלו; תאריך הפצת הספיישל הוא גם תאריך לידתו של אבלו.
ג'בארי הוא אמן רחוב שרמנטי הנמצא על סף הצלחה אמיתית, שזה עתה נשבר לבו לאחר שנפרד מבת זוגו, כרמן.
לאחר היתקלות מקרית עם שכנתו הצלמת החדשה והמגניבה, מדו, על ג'בארי להבין אם יוכל לפנות מקום לאהבה בחייו.
ג'סיקה ויליאמס – מדו, שכנתו החדשה של ג'בארי, בה הוא מתאהב.
טימותי שאלאמה – ג'ימי, חברו הטוב ביותר וסוחר הסמים של ג'בארי.
טיירון גריפין ג'וניור – קיי לורה הרייר – כרמן, בת זוגו לשעבר של ג'בארי.
ונסה הדג'נס – קארינה, חברתה הטובה ביותר של מדו.
כריסטופר אבוט – ריד, סוחר אמנות.
דניאלה בלבואנה – נדיה ג'יידן סמית' – ג'ורדן קית' דייוויד – מר רייגר טייאנה טיילור – מדריכת האיגרוף של מדו וקארינה.
ארתורו קסטרו – לן, עמיתו לעבודה של ג'בארי.
מקולי קאלקין – דאונטאון פאט
מיישה מסקודי – אלי, אחותו הגדולה של ג'בארי.
לואיס גוזמן – מוביל סחורות כבד-גוף
ב-23 ביולי 2019, הודיעה נטפליקס כי קיד קאדי ואיאן אדלמן יכתבו ויפיקו עיבוד טלוויזיוני מונפש למבוגרים, שישמש כבן-לוויה לאלבומו של קאדי, "Entergalactic".
עוד נמסר כי על הפקת הסדרה הופקד קאדי לצד קניה באריס.
בספטמבר 2021, הודה קאדי בחשבונו הטוויטר הפרטי לשותפיו להפקה על העזרה להוצאת הפרויקט לפועל, ופנה אל המעריצים:
בריאיון לאוגוסט 2022 עם "Esquire", חשף קאדי שהוא הקליט את המוזיקה תחילה – "מקבץ שירים על היופי של להשתחרר מאהבה" – ובאמצעותם עיצב את הנרטיב לפני ששכר צוות תסריטאים לצורך פיתוח הנרטיב.
ב-25 באוגוסט 2022, נמסר כי הסדרה תופץ כספיישל טלוויזיוני.
ביולי 2019, נמסר כי בתפקיד הראשי יככב קאדי בעצמו.
ביוני 2022, נמסר על ליהוקם של ג'סיקה ויליאמס, טימותי שאלאמה, טיי דולה סיין, לורה הרייר, ונסה הדג'נס, כריסטופר אבוט, 070 שייק, טייאנה טיילור, ג'יידן סמית', קית' דייוויד, ארתורו קסטרו ומקולי קאלקין.
ב-8 ביוני, חשף קאדי כי אחותו הגדולה, מיישה, תדבב את דמות אחותו הבכורה של ג'בארי, אלי.
ב-15 בספטמבר 2021, חשף קאדי כי הסדרה והאלבום צפויים לצאת במהלך שנת 2022. בספטמבר 2021, הפיץ קאדי קדימון קצר לקידום הספיישל, בו נחשף שהמוזיקה תופק על ידי המוזיקאים, "דוט דה ג'יניוס" ופליין פאט, עמם שיתף פעולה פעמים רבות בעבר.
ב-8 ביוני 2022, הפיצה נטפליקס קדימון "מבט ראשון" בו נחשפה גם רשימת צוות המדבבים.
ב-10 ביוני, השיר המקורי הראשון שנוצר לסדרה, שכותרתו "עושה מה שאני רוצה", הופץ בשירותי הזרמת המדיה כסינגל הרשמי הראשון של האלבום.
ב-12 ביולי, חשף קאדי בחשבון הטוויטר האישי שלו כי הקדימון הרשמי של הספיישל יופץ באוגוסט, ובו יושמעו שני שירים חדשים, כשאחד מהם עתיד לצאת כסינגל שני.
ב-12 בספטמבר, הפיצה נטפליקס קדימון חדש לספיישל.
באתר הביקורות "Rotten Tomatoes", זכה הספיישל לציון 92% על בסיס 12 ביקורות, עם דירוג ממוצע של 7.9/10. באתר הביקורות המשוקללות "Metacritic", זכה הספיישל לציון 73/100 על בסיס 4 ביקורות, דבר המצביע על "ביקורות חיוביות לרוב".
שנהפרסקטגוריהמועמד (ים)תוצאהמקור2024פרס אמי האמנותיתוכנית האנימציה הטובה ביותרEntergalacticהישג אישי יוצא דופן באנימציהמייביס רואיס קרוז
Enigma: Classic Album Selection (בעברית: אֵנִיגְמָה: לֶקֶט אַלְבּוֹמִים קְלָאסִי) הוא מארז תקליטורים של הפרויקט המוזיקלי הגרמני אניגמה.
זהו אוסף של חמישה אלבומים של תקליטורים מחודשים.
המארז מגיע בקרצון ומכיל חמישה שרוולי קרצון עם הדיסקים.
Entertainment Software Rating Board ("הוועדה לדירוג תוכנות בידוריות"; נקראת גם ESRB) היא ארגון המקצה דירוג תכנים למשחקי וידאו בארצות הברית ובקנדה.
ה-ESRB הוקמה בשנת 1994 על ידי איגוד תוכנות הבידור (Entertainment Software Association) בתגובה לביקורות על משחקי וידאו שנויים במחלוקת בעלי תוכן אלים או מיני באופן חריג, בפרט לאחר שימועים בקונגרס האמריקאי בשנת 1993 בעקבות יציאות המשחקים "מורטל קומבט" ו"נייט טראפ" לקונסולות הביתיות ודום למחשבים האישיים.
דירוג ESRB קובע את קבוצות הגילאים שמשחק מסוים מתאים עבורן, לרבות קביעת גיל מינימלי למשחק כלשהו.
כך למשל, לא יכול אדם מתחת לגיל 18 לרכוש משחק המדורג כ-Ao (המיועד לאנשים בגילאי 18 ומעלה) כחוק.
פירוט הדירוגים, עם הקבלות לדירוג התכנים של ה-MPA (סרטי קולנוע) ולדירוג תוכני הטלוויזיה האמריקאי, וגם דירוג PEGI המונהג באירופה ובישראל:
תוכן המתאים לילדים קטנים מגיל 3 עד 5.
מקביל ל:G (קולנוע); TV-Y (טלוויזיה), 3 (PEGI)
לפני הוצאת דירוג ה-EC מכלל שימוש, התייחס דירוג זה לתוכן המתאים לילדים מגיל 6 ומעלה.מקביל ל:
תוכן המתאים לגילאי 10 ומעלה.
מקביל ל:PG (קולנוע); TV-PG (טלוויזיה), 12 (PEGI)
תוכן המתאים לגילאי 13 ומעלה.מקביל ל:
תוכן המתאים לגילאי 17 ומעלה.
תוכן המתאים לגילאי 18 ומעלה (למבוגרים בלבד).
על תוכן שמקבל דירוג AO ישנן הגבלות רכישה משמעותיות.
משחקים כאלו אינם זמינים לרכישה קמעונאית בארצות הברית, אלא רק באמצעים דיגיטליים בלבד.
מרבית המשחקים בקטגוריה זו הינם משחקים פורנוגרפיים המתמקדים בהצגה מפורשת של יחסי מין, אם כי במקרים בודדים הוכנסו לקטגוריה זו משחקי הימורים בהם השחקן נדרש להמר בכסף אמיתי, ובמקרים נדירים עוד יותר, גם משחקים המציגים אלימות קיצונית במיוחד (Manhunt 2 ו-Hatred).
משחקים המיישמים טכנולוגיות בלוקצ'יין ו-NFT בהם השחקן סוחר בפריטים וירטואליים תמורת מטבעות קריפטוגרפיים עשויים להיכנס אף הם לקטגוריה זו.מקביל ל:
מוצר המסומן ב-RP עוד לא קיבל דירוג (בדרך כלל מופיע בפרסומות לפני יציאת המשחק).
מקביל ל:NR''' (קולנוע), ללא מקביל PEGI
תוכן המתאים לגילאי 6 ומעלה.
דירוג זה כבר לא בשימוש.
ב-1 בינואר 1998 הוא הוחלף בדירוג E.
עם זאת, הוא עשוי עדיין להופיע במשחקים ישנים שיצאו לפני 1998.
Enterprise Service Bus או בראשי תיבות ESB הוא מוצר תוכנה מבוסס סטנדרטים המהווה את הציר המרכזי לאינטגרציה בין רכיבי תוכנה בארגון.
רכיבי תוכנה אלה עשויים להיות שירותים, מערכות מחשוב ונתונים.
ה-ESB מאפשר זמינות של שירותים מבוססי סטנדרטים למספר רב של מערכות, משתמשים ותהליכים.
המייחד אותו מה Integration Broker המסורתי הוא היותו מבוסס סטנדרטים.
ללא תוכנה מרכזית האינטגרציה היא אוסף קשרים בין כל זוג של מערכות או מרכיבים.
מספר הקשרים הולך וגדל כאשר מספר המרכיבים ביניהם נדרש חיבור גדל.
בכל תוספת של רכיב, עשוי מספר הקשרים לגדול כמספר הרכיבים בהחסרת 1. כאשר מספר הקשרים גדל הניהול שלהם נעשה קשה ומורכב.
מהאיור ניתן לראות כי נוצר מעין "ספגטי" של קשרים בין האפליקציות השונות או המרכיבים השונים.
כל נקודת קצה נוספת, מגדילה את מספר הקשרים ב N-1 (כאשר N הוא מספר נקודות הקצה).
בנוסף להקטנת המורכבות מאפשרת תוכנה מרכזית של אינטגרציה המכונה: Bus או Hub את הדברים הבאים:
Routing - העברת מסרים או חלקי מסרים גם לאפליקציות או בסיסי נתונים שהשולח המקורי לא סימן אותן כיעד של המסר.
טרנספורמציות - שינוי מבנה מסרים (שינוי סכמה) או תוכן שדות במסרים על מנת שיתאים לפורמט הנדרש על ידי הפלטפורמה, התשתית או האפליקציה המקבלת.
במקרים רבים שינוי תוכן השדות נעשה באמצעות Adapter.
בדיקות לוגיות והתניות - העברת המסר או חלקו לאפליקציות שונות בהתקיים התניות מסוימות ושינוי ערכים במסר בהתאם לתנאים משתנים.
העשרה (Enrichment)- הוספת תכנים ממקורות אחרים למסר.
אגרגציה - סיכום תוכני מספר מסרים לתוך מסר אחד המנותב לנקודה המתאימה.
ESB הוא תווכה שרבים מיצרני תווכה מוכוונת מסרים רואים בה סטנדרט.
העברת מסרים בין מרכיבים שונים (אפליקציות, שירותים, בסיסי נתונים וכיוצא בזה) נעשית באמצעות ה-ESB.
בהעברה עשויות להתבצע בדיקות ומניפולציות על המסרים.
חברת האנליסטים Aberdeen Group מגדירה ESB באופן הבא:
ESB הוא תווכה מבוססת מסרים המספקת עבודה משותפת (Interoperability) והעברת מסרים מאובטחת בין שירותים בסביבת SOA .
חברת האנליסטים Forrester Research מגדירה אותו כתשתית תוכנה המספקת זמינות רחבה של שירותים עסקיים לשימוש חוזר.
הזמינות היא למשתמשים, אפליקציות, תהליכים עסקיים ושירותים אחרים.
ה-ESB הוא מרכיב אינטגרציה מרכזי בו מבוצעות פעולות האינטגרציה בין מרכיבים שונים במערכות המחשוב בארגון.
בשונה מה Hub המסורתי או ה Integration Broker הוא מבוסס סטנדרטים.
הוא מבצע את אותן הפעולות, שצוינו ביחס לתוכנה מרכזית לאינטגרציה על מסרי XML ומסרי Web Services.
הבדל מהותי אחר בין ה ESB ל Integration Broker המסורתי מתייחס לישויות ביניהן הוא מנסה לחבר: שירותים המהווים אבני בניין של ארכיטקטורה מוכוונת שירותים.
ב ESB מוכלים בדרך כלל גם שירותים נוספים, כגון: אבטחת מידע וניהול.
ה ESB עשוי להיות Back Bone, שעל גביו יתבצעו שירותים בתפיסה של צימוד רפוי, כלומר: תלות קטנה בין השירות וצרכן השירות, המתבטאת בביצוע השירות באופן אסינכרוני.
ESB עשוי להיות פתרון עצמאי או פתרון המשתלב בתוך Application Server.
קיימים ויכוחים ביחס לתיחום שירותי ה-ESB.
על פי גישה אחת הוא מטפל רק באינטגרציה מבוססת סטנדרטים.
אחרים מוסיפים להגדרת ה-ESB, גם את האפשרות לבצע אינטגרציה שאינה מבוססת על סטנדרטים.
היכולות העיקריות הכלולות ב-ESB הן:
תקשורת (Communication) - ה-ESB חייב לכלול שכבת תקשורת המאפשרת אינטראקציה בין ישויות.
בתחום התקשורת נכללות יכולות תקשורת בסיסית כגון: תמיכה בפרוטוקולי תקשורת.
פרוטוקולי התקשורת הנתמכים בדרך כלל הם HTTP ופרוטוקול המבוסס על MOM.
בנוסף לכך יכולות Mediationfdui כגון: טרנספורמציות והעשרה.
אינטגרציה - יכולות התקשרות למערכות אחרות שאינן שירותים.
יכולות זו לא תמיד נכללת במוצר ESB חדש שפותח.
לעומת זאת היא מהווה מרכיב מהותי במוצר ESB שהתפתח ממוצר EAI.
אינטגרציה אפשרית גם מול מקורות מידע, למשל אינטגרציה עם בסיס נתונים באמצעות JDBC או ODBC.
ניהול - יכולות לנהל ולמדוד את הפעילויות המתבצעות בו.
אבטחת מידע - תמיכה בשירותי אבטחת מידע ייעודיים והשתלבות עם המסגרת הכוללת של אבטחת מידע בארגון.
אבטחת המידע הכלולה ב ESB צריכה לענות על דרישות מודל CIA כלומר תמיכה ב: Confidentiality, Integration, Availability.
בנוסף לכך נדרשת תמיכה בפונקציונליות של אבטחת מידע בנושאים נוספים כמו הזדהות והרשאות.
ESB כולל יכולות מסוימות של טיפול בתהליכים יכולות אלה מבוססות על סטנדרטים מבוססי Web Services במיוחד WS-BPEL.
למימוש יכולת כזו נדרש מנגנון של Compensation להתאוששות מתקלות.
התהליכים העיקריים המתבצעים ב ESB הם תהליכי זרימת מידע.
המידע מועבר באמצעות מסרים אסינכרונים.
מסרים אלה מעובדים בתוך ה-ESB.
זרימת המידע (Data Flow) מורכבת מהשינויים במסנה ותוכן המסר, מהאופן בו מנותב המסר ומההתניות הקובעות את היעדים אליהם מנותב המסר.
ניתן לחלק את מוצרי ה-ESB לקטגוריות על פי מאפייניהם:
חלוקה לפי אופן התפתחות המוצר
מוצרי ESB שפותחו מראש כמוצרי ESB - בדרך כלל אלה מוצרים חדשים יחסית שנבנו מראש כמוצרי ESB.
מוצרים אלה הם מוצרים המתמקדים באינטגרציה של שירותים המבוססת על סטנדרטים.
מוצרי EAI שהתפתחו למוצרי ESB - מוצרים אלה הם דור חדש של מוצרי EAI קיימים שהותאמו ל SOA.
מוצרים אלה תומכים בדפוסי אינטגרציה שלאו דווקא מבוססים על סטנדרטים.
בגלל התאמתם בדיעבד כ ESB, עלולים להיווצר קשיים במימוש פונקציונליות חדשה של ESB למשל בנושא ניהול.
חלוקה לפי המיקוד הטכנולוגי של המוצר
מוצרי ESB שהם חלק מתשתית כוללת להרצת אפליקציות (Application Server Centric) - מוצרים אלה מהווים חלק מתשתית כוללת להרצת אפליקציות בדרך כלל בסביבת J2EE או סביבת דוטנט.
מוצרי ESB ממוקדי אינטגרציה (Integration Centirc) - מוצרים המשתלבים עם תשתיות אינטגרציה אחרות כמו מוצרי BPM.
יתרונותיו של ה ESB לעומת ה Integration Broker מבוסס EAI הם:
תמיכה באינטגרציה מבוססת סטנדרטים - תמיכה באינטגרציה של Services ושל מסרי XML.
קלות במימוש אינטגרציה - היות שהאינטגרציה בפתרונות ESB היא מבוססת על סטנדרטים והיות שה ESB ומכיל בתוכו פונקציונליות תשתיתית נוספת, נחסך חלק גדול מהפיתוח עבור כל ממשק.
התוצאה עשויה להיות מימוש מהיר וזול יותר של פתרון האינטגרציה.
בנוסף לכך מקטין את המורכבות כתוצאה מהקטנת מספר הממשקים ומאפשר קלות ביצוע שינויים בגלל ביצועם במקום אחד ולא בכל חיבור בין השירות או היישום לבין יישום אחר.
ניהול ואבטחת מידע - מוצרי ESB כוללים יכולות ניהול ואבטחת מידע, המהוות חלק מה ESB פונקציונליות זו אינה נכללת במוצרי EAI
מוצרי ESB מטפלים בזרימת נתונים של התהליך.
מוצרי BPM תומכים במימוש תהליכים ממוחשב, כך שבמובן זה קיימת חפיפה מסוימת ביניהם.
המבחין ביניהם הוא היכולת של מוצרי BPM לטפל בתהליכים מורכבים יותר, בעלי טווח גדול יותר בארגון.
בנוסף לכך מוצרי ESB אינם מטפלים בתהליכים אנושיים, בשונה מתהליכים הממומשים באמצעות מוצר BPM.
Epica הוא אלבום האולפן השישי של להקת הפאוור מטאל האמריקנית קמלוט.
האלבום יצא לאור בשנת 2003 והוא האלבום קונספט הראשון של קמלוט.
האלבום הזה, כמו האלבום שבא אחריו (The Black Halo) מבוססים שניהם על הפאוסט של גתה.
שם האלבום היווה השראה לשם הלהקה בעלת שם זהה.
אריאל כאלכימאי צעיר אינו שלם עם חייו ויוצא למסע בחיפוש אחר האמת הנצחית שתביא לו שלוות נפש.
רק "האמת הנצחית" תיתן לחייו משמעות.
הלנה - הלנה ואריאל גדלו ביחד והיא אהבתו האמיתית היחידה של אריאל.
היא מייצגת תמימות וטוב לכל אורך הסאגה.
מפיסטו - מפיסטו הוא המלאך הנאמן לאלוהים.
לאחר שאלוהים ציווה על המלאכים להשתחווה בפני בני האדם מפיסטו סירב ולכן גורש מגן עדן.
הוא הדמות שמניעה את העלילה במהלך הסיפור והוא מייצג את הרוע והרשע שבסיפור.
מבוסס על הפרולוג של הפאוסט, מפיסטו ואלוהים עורכים התערבות - אם מפיסטו ישכנע את אריאל, האדם החביב על אלוהים, לתת לו את נשמתו לאחר המוות אז מפיסטו יורשה לחזור לגן עדן.
אחרת מפיסטו יגורש לגיהנום לנצח.
השיר הראשון באלבום (הפרולוג הוא קטע קצר בלבד) נקרא "Center of The Universe" ("מרכז היקום") בו אנו נחשפים למוחו ונפשו של אריאל.
אנו למדים שאריאל מחפש אחר אמת נצחית כלשהי והוא יודע שמישהו במקום מסוים חייב לדעת אותה.
הוא מרגיש שכל עוד לא ימצא אותה אין לחייו משמעות והוא בודד גם בביתו שלו ("מרכז היקום").
לכן, מחליט אריאל לצאת למסע בחיפוש אחר האמת הנצחית שתיתן לו שלוות נפש.
השיר הבא, "Farewell" ("פרידה") מספר על אריאל שמנתק את כל קשריו עם בני האדם ונפרד מהם (כולל מאהובתו הלנה) כהכנה למסע.
אחרי שאריאל נפרד מכולם הוא מתחיל את מסעו - הוא לוקח ספינה שתיקח אותו אל מעבר לאוקיינוס בתקווה שימצא שם את האמת שלו ואף פעם לא יחזור לביתו.
קטע מעבר שמייצג את השנים שעברו בזמן שאריאל מחפש תשובה במסעותיו בעולם ללא הצלחה.
בשיר "על סף גן עדן" ("The Edge of Paradise") אריאל שלא הצליח עד כה למצוא את התשובה מתמכר לסמים קשים דרכיהם הוא חווה הזיות.
בפעם הראשונה הוא גם נחשף לחיזיון בו מופיעה דמותו של מפיסטו לרגע אחד.
אריאל מבין שסגנון החיים הנוכחי שלו וכוחו שלו בלבד לא יצליחו להשיג את משאלת ליבו.
השיר השישי, "תהייה" ("Wander") מספר על דיכאונו העמוק של אריאל במהלך החורף.
הוא מבין שהוא נכשל במסעו ואת הכאב שבניתוק הקשרים עם האנשים שאהבו אותו בחייו הקודמים.
הוא נזכר בהלנה אהובתו ומצר על כך שנפרד ממנה במקום להישאר ולהיות איתה ביחד.
קטע איטי שמייצג את אריאל בשעתו הקשה ביותר.
אריאל עם כל הכאב והצער מתכוון להתאבד - אבל למפיסטו, שלא זכה בהתערבות שלו (לא לקח את נשמתו של אריאל) יש תוכניות אחרות.
במהלך ליל ירח מלא, מפיסטו נחשף בפני אריאל כמלאך שבא לעזור לו (הדבר מיוצג בשיר על ידי הפתיח שמכיל שימוש בסקסופון וקלידים).
מפיסטו מציע לאריאל עסקה - הוא ישרת את אריאל בחייו ויתן לו את כל הכוח בעולם כדי שאריאל ימצא את התשובה אותה הוא מחפש ותמורת זאת כאשר אריאל ימות מפיסטו יזכה לשמור את נשמתו של אריאל.
אריאל מפותה מהעסקה אך בכל זאת מחליט לדחות את הצעתו של מפיסטו.
אריאל מוצא עצמו מועבר אל טירתו של מפיסטו שם זה האחרון עורך לכבודו משתה.
בטירתו של מפיסטו, אריאל נהנה מלילה של הוללות ושיכרות שמשכיחות את כל דאגותיו.
לבסוף מסכים אריאל לעסקה של מפיסטו אך בשינוי תנאי אחד: רק אם אריאל יחווה רגע בו הוא ירצה להיתלות לעד (רגע אחד של אושר עילאי שלא יירצה להיפסק) רק אז נשמתו של אריאל תועבר למפיסטו אחרי מותו.
מפיסטו מקבל את העסקה וכעת מנסה לגרום לאריאל רגע של אושר עילאי.
השיר הבא, "בליל החורף הקר ביותר" ("On The Coldest Winter Night") אריאל עוזב את טירתו של מפיסטו.
מכל האנשים בעולם, אריאל נתקל דווקא בהלנה אהובתו שחיפשה אותו במשך כל השנים.
לאחר שהשניים מצאו אחד את השני (דווקא בליל החורף הקר ביותר) הם מחדשים את אהבתם.
מאותו רגע הלנה נכנסת להיריון מאריאל למרות ששניהם לא מודעים להריונה.
"אבוד וארור" ("Lost & Damned") מספר על החלטתו של אריאל להמשיך במסעו בעזרת עזרתו של מפיסטו ולנטוש את הלנה.
הוא לא רוצה לתת להלנה לפגוש את מפיסטו ודרכיו הנוראיות ולכן מחליט לנטוש אותה לטובת מסעו, כדברי השיר - "לאהבה אין משמעות בשבילי, אם יש מקום גבוה יותר להיות בו" (גבוה במשמעות של אושר ודעת - "Love means nothing to me, if there is a higher place to be").
בסוף השיר אריאל נוטש סופית את הלנה באמצע הלילה מבלי ידיעתה וממשיך במסעו.
הלנה שמגלה שאריאל עזב אותה מחליטה להתאבד מפני שבלי אריאל אין משמעות לחייה והיא תמשיך לאהוב את אריאל גם לאחר המוות.
הלנה מטביעה את עצמה בנהר (וגם את ילדם אותו היא נושאת ברחמה למרות שאינה מודעת לעובדה שהיא בהיריון) ובכך שמה קץ לחייה.
מסופר שגם הלנה וגם הילד שטרם נולד עולים לגן עדן.
בקטע המעבר הרביעי אנו שומעים את הכרוז העירוני שמספר שהלנה התאבדה בנהר וברחמה ישנו תינוק שגם הוא מת.
בשיר "האבל שאחרי (חייבים להמשיך)" ("(The Mourning After (Carry On") אריאל חולם חלום שבו הלנה מתאבדת בנהר, בדיוק כמו שקרה במציאות.
הוא יודע שחלומו אמיתי לאחר שאימת את הדברים עם הכרוז העירוני.
הוא מופתע מהתאבדותה שלקחה את גם את בנו שטרם נולד, עליו לא ידע.
למרות כל הצער והבדידות שהוא חש, אריאל יודע שהוא חייב להמשיך במסע שלו שכן אחרת הלנה מתה לשווא - והוא אינו מסוגל לשאת את הבושה שהיא התאבדה בשבילו ואילו הוא לא ישלים את מסעו.
מפיסטו משכנע את אריאל להמשיך את מסעו (כדי שאריאל יגיע לאותו רגע של אושר עילאי ומפיסטו ינצח בהתערבות) בטענה שמותה של הלנה הוא אחת התוצאות של "משחק באש" (במילות השיר - "When you play with fire you must anticipate some burns", "כשאתה משחק באש אתה חייב לצפות לכוויות").
הוא מבקש מאריאל את אמונו המוחלט שבו שכן כל הרגשות האנושיים (כמו תשוקה ואהבה) הם ביסודם הרסניים.
הלנה, כעת בגן עדן, אומרת שרק אהבה היא הכוח האמיתי שכוחות רשע אינם יכולים להביס ולכן רק האהבה היא ה"אמת הנצחית" אותה מחפש אריאל.
אריאל המדוכא מאשים את אלוהים בצערו וכעת לאחר התאבדותה של הלנה הוא מרגיש אינו ראוי לגאולה.
כאן תם הסיפור של אריאל באלבום Epica.
באלבום ישנו שיר בונוס נוסף שאינו קשור לסאגת אריאל.
האלבום הבא של הלהקה, The Black Halo, הוא המשך ישיר למסעו של אריאל בחיפוש אחר האמת הנצחית וממשיך בדיוק בנקודה שבה הסתיים האלבום Epica.
תומאס יאנגבלאד - גיטרה חשמלית
גלן ברי - גיטרת בס
Epilog הוא אלבום האולפן השני של להקת הרוק המתקדם השוודית, אנגלגארד.
האלבום כולו הוא יצירה אפלה קודרת ואינסטרומנטלית שלמה.
אלבום זה סימל את תקופת הפעילות האחרונה של אנגלאגרד וניתן להבין זאת משם האלבום.
לאחר האלבום הזה, הלהקה התפרקה, ורק לאחר 18 שנה הלהקה התאחדה ופועלת גם כיום.
למרות ההוצאה המחודשת של האלבום ב-2003 על ידי חברת Exergy, האלבום מאז לא היה ניתן להשגה.
רק ב-2010, הלהקה הוציאה את האלבום מחדש כאלבום כפול.
כל הקטעים נכתבו על ידי אנגלאגרד
תומאס ג'ונסון: מלוטרון, אורגן האמונד, קלידים
מטיאס אולסון: תופים, מצילות, כלי הקשה
ג'אן סי נורלנדר - צ'לו
Epic Meal Time (בעברית: זמן ארוחה אֵפִּית) היא תוכנית בישול קנדית מקוונת באתר יוטיוב הידועה בהכנת מאכלים עתירי קלוריות בעיקר ממוצרי בשר (בייקון בפרט) שמרבים להכיל אלכוהול.
הפרק הראשון בתוכנית הועלה ליוטיוב על ידי הארלי מורנשטיין באוקטובר 2010 ומאז הועלה פרק בכל יום חמישי.
התוכנית מונחית על ידי מורנשטיין וחברים נוספים (אלכס פרולט, טיילר למקו, דייוויד היוף, ג'וש אלקין, אמיר אטארי).
ב-2011 זכתה Epic Meal Time בפרס שורטי בקטגוריית האוכל.
רוב פרקי התוכנית מצולמים בקוויבק, קנדה, אך מספר פרקים צולמו בקליפורניה על מנת לארח ידוענים אמריקאים בתוכנית.
Enzian (שמו הגרמני של המין "גנציאנה") היה טיל קרקע-אוויר גרמני מתוכנן מתקופת מלחמת העולם השנייה שהיה הראשון ששילב בתוכו מנגנון התבייתות על קרינה תת-אדומה.
הטיל הכיל ראש ביות (שפותח במסגרת פרויקט "Madrid") שיכול לחפש ולהתכוונן בתנועתו אל מטרות "חמות" באופן אוטומטי לחלוטין וללא כל התערבות מצד המפעיל.
בשל המחקר התאורטי החדשני בתחום חישת תת-אדום שנלווה לפיתוחו, רואים בו את האב-טיפוס המובהק ביותר של טיל החום לפני הופעת ה-Aim 9 Sidewinder, טיל האוויר-אוויר מונחה החום הראשון בהיסטוריה.
על פרויקט הפיתוח של הטיל בשלהי המלחמה העיבו בעיות ארגוניות וביורוקרטיות רבות, והוא חודש ונקטע פעמים רבות, עד שלבסוף נתבטל ממש בעת שכבר היה מבצעי.
עוד ב-1943 היה ברור שבמטוסי הסילון המיירטים החדשים מסרשמיט Me-163 יהיה קשה לעשות שימוש בקרב.
לאחר שנסקו לגובה המפציצים בערך ב-25,000 עד 30,000 רגל (7,600–9,100 מטר), היו להם רק מספר דקות לעקוב אחריהם לפני שנגמר הדלק.
אפילו אם הטייס הצליח למצוא את המפציצים, נותרה לו הבעיה הקשה במידה שווה של התקפת המפציצים בעוד חסר לו נשק המסוגל לטווח את המטרה באופן אפקטיבי בעוד הוא מתקרב למטרה במהירות סגירה של בערך 400 מייל לשעה.
Wurster) מחברת מסרשמיט הציע ב-1943 פתרון לבעיה ברקטת הנעה חדשה בשם Flak Rakete 1 (FR-1).
במקום לעקוב אחרי מטוסי האויב מלמעלה, המסרשמיט יטוס מלפנים למטרה ואז יפוצץ ראש קרבי במשקל 500 ק"ג, בתקווה להוריד כמה מפציצים במכה אחת.
כאשר אין טייס אנושי על המטוס, לא היה צורך להגביל את התאוצה של המטוס, ולכן הרקטה יכלה להיעזר במאיצים מבוססי דלק מוצק, בעוד שאר הטיפוס לגובה מתבצע בעזרת מנוע הדלק הנוזלי שכעת צריך היה הרבה פחות דלק.
לאחר בחינת המבנה החדש של המטוס, הגיעו למסקנה שהמטוס החדש, אפילו עם ראש הקרב הכבד, היה קטן בהרבה - כה קטן שניתן להניח אותו על כן של תותח נ"מ 88.
הטיל, שדמה מאוד למטוס המסרשמיט שממנו נגזר, הונחה באופן ראשוני באמצעות קשר רדיו מהקרקע.
המפעיל היה מטיס את הטיל לקרבת המפציצים, לאחר מכן היה מכבה את המנוע ונותן לו לגלוש.
אולם ניסויים הדגימו קשיים משמעותיים בשלב הסופי של ההנחיה (Terminal guidance), כלומר בתמרונים של הרגע האחרון שמפעיל הטיל היה צריך לבצע בטיל.
ניסויים רבים בטילים מונחי רדיו ומונחי תיל הדגימו קשים מבצעיים חמורים דווקא ממש לקראת הפגיעה במטרה.
התוכניות הראשוניות לפתרון בעיות אלה היו באמצעות שימוש במרעום קרבה - ניסויים בראש הקרבי הדגימו שהיה לו רדיוס פגיעה אפקטיבי של 45 מטר, על כן ניתן היה לא לפגוע במדויק במטוסי האויב, אלא רק לחלוף בקרבתם, והמרעום יאתחל לבדו את הפיצוץ.
אולם, בשל קשיים בהבאה לשלמות של מרעום הקרבה, פתרון אחר התבקש.
הפתרון שהוצע היה שימוש במערכת הנחיה חדשנית, אוטומטית לחלוטין, שנקראה "Madrid" והייתה מבוססת על ביות תת-אדום (Infrared homing) על מנועי מטוסי האויב.
המערכת החדשה הייתה מסוגלת למדוד את שיעור השינוי של קו הראייה למטרה, ולהוציא פקודות בקרה שאפשרו לטיל לטוס ישירות לאורך קו הראייה למטרה (בדפוס הנחיה שנקרא "הנחיית מרדף").
לאחר שזיהו את יתרונותיה של מערכת ביות תת-אדום, קבוצת המחקר החלה במספר מחקרים תאורטיים על ההיתכנות של מערכת כזאת, והתחילה לבחון את הפליטה של קרינה ממטרות.
מחקר זה הוביל לתוצאה הפרקטית שעיקר הקרינה התת-אדומה הנפלטת ממנוע הבוכנה של מטוסים נע בטווח אורכי הגל שבין 3 ל-4.5 מיקרומטרים.
הסילון הנפלט מצינורות הפליטה פלט גם קרינה חזקה, אך הוא התקרר במהירות באוויר כך שהוא לא הציג מטרה שגויה למערכת.
מחקרים נעשו גם על בליעה אטמוספירית, אשר הדגימו שהאוויר באופן כללי יותר שקוף לקרינה תת-אדומה מאשר לאור נראה, אף על פי שהנוכחות של אדי מים ופחמן דו-חמצני גרמו למספר ירידות חדות בשקיפות בתדרים מסוימים (האזורים
הספקטרליים בהם השפעת הגזים הללו הייתה אפסית כונו "חלונות אטמוספיריים").
הם גם עסקו בבעיה של מקורות רקע של קרינה תת-אדומה, למשל ההחזרות מעננים ואפקטים דומים, והסיקו שהבעיה ראויה לבחינה רצינית בגלל האופן החזק שבו מקורות הרקע השתנו לרוחב השמיים.
המחקר הוביל למסקנה שראש ביות תת-אדום יוכל להתביית על מפציץ תלת-מנועי ממרחק 5 קילומטרים (3.1 מייל) ובדיוק של 1⁄10 מעלה, מה שהפך את ראש הביות הזה למערכת רצויה מאוד.
מחקרים נעשו גם על האופטיקה של המערכת "Madrid" המתוכננת, אשר הובילו למסקנה שלמערכת הזאת יהיה שדה ראייה רגעי של 1.8 מעלות ויכולת סריקה בתבנית של 20 מעלות.
יחד עם התנועה של ראש הביות כולו בתוך הטיל, המערכת יכלה לסרוק בזוויות של עד 100 מעלות.
החברות Rheinmetall-Borsig ו-AEG פיתחו גרסאות שונות למערכת הדיסק המסתובב (ה-reticle).
אף על פי ש-"Madrid" ומערכות דומות לה היו מבחינה מהותית שלמות, העבודה על התאמתם לטיל לא נעשתה לפני שהמלחמה נסתיימה.
בשנות ה-20 נתגלה כי חשיפת חומרים מסוימים ובהם סולפיד לקרינה תרמית תת-אדומה מפחיתה באופן משמעותי את ההתנגדות החשמלית של החומר.
זוהי דוגמה של תכונה הנקראת "פוטו-מוליכות".
תכונה זו מאפשרת להעביר אותות חשמליים בחומר בתגובה לחשיפה קצרה לאור בתדר מתאים.
באמצעות תכונה זו ניתן למדוד את הזרם הנוצר ולקשר בין תוצאת המדידה לפעולה מסוימת המחוללת אותה.
התגלית הצמיחה מגוון המצאות ויישומים צבאיים, מהנחיית טילים מבוססת תת-אדום למערכות ראיית לילה.
המדענים שפיתחו את ראש הביות של טיל ה-Enzian זיהו את חשיבותו של מרכיב מסוים שהוא חיוני ליכולת זיהוי מיקום המטרה על ידי הטיל.
זהו ה-reticle, ומעתה והלאה כל טילי החום המוקדמים נעזרו ברכיב חיוני זה.
ה-reticle הוא במהותו דיסקת מיסוך המסתובבת לפני החיישן (גלאי IR), ושממלאת שני תפקידים מרכזיים ביכולת תפקוד הטיל:
יכולת לדלות מידע זוויתי על מיקום המטרה ביחס לציר הטיל.
יכולת להבחין בין קרינה תת-אדומה שנפלטת ממקורות רקע (כגון עננים - עננים, שמורכבים מאדי מים, הם מחזירים מצוינים של קרינה תת-אדומה) ואמצעי הטעייה למיניהם (נורים) לקרינה תת-אדומה שנפלטת מהמטרה.
ה-reticle, כמוראה בתמונה, הוא דיסקה שמחציתה מורכבת מסדרה של פסים שקופים ואטומים לסירוגין למעבר קרינה תת אדומה, ומחציתה עשויה חומר בעל שקיפות של 50% (החלק האפור באיור).
מקורות קרינה נקודתיים בקירוב "יקלטו" על ידי ראש הביות כסדרה של פולסים, ולאחריה פולס יציב, בעוד מקורות קרינה "מורחבים" ייקלטו על ידיו כפולס אחיד, שכן שטף האור שחולף דרך החלק השקוף למחצה מהווה ממוצע של החלק השקוף ואטום לסירוגין (על כן שקיפותו תוכננה להיות 50%).
כך מתאפשר, באמצעות אלקטרוניקה מתאימה בראש הביות, להבחין בין מקורות נקודתיים ומקורות רקע.
היכולת לדלות מידע זוויתי על מיקום המטרה, כלומר אזימוט והגבהה ביחס לציר הטיל, מתבססת על ניתוח האמפליטודה והפאזה של האות הלא אחיד שמתפתח במקלט.
העיתוי המדויק שבו הוא מתחיל (סדרת הפולסים מתחילה) מאפשר לדעת את האזימוט הרגעי למטרה.
קביעת ההגבהה מתבססת על ניתוח האמפליטודה של האות - הדיסקה קטנה מספיק כך שגם כאשר פס שקוף חולף על פני דמות המטרה רק חלק מהדמות יהיה גלוי לחיישן.
במילים אחרות, האמפליטודה של האות, הנקבעת על פי שטף האור החולף דרך הפס השקוף, עומדת ביחס ישר למרחק הדמות ממרכז הדיסקה, כלומר לזווית בין קו הראייה הישיר למטרה וציר הטיל.
עם זאת, כיוון שהספק הקרינה התת-אדומה הפוגע בחיישן משתנה גם הוא בתלות במרחק בין המטרה וראש הביות, נדרשת התערבות כלשהי של
בקרת שבח אוטומטית (automatic gain control) כדי לשמור על קשר מתמטי זהה בין מרחק הדמות ממרכז הדיסק המסתובב והפלט של ראש הביות.
מערכת כזאת פועלת ברציפות כדי להתאים את השבח של המגבר האלקטרוני להספק התאורה הנקלט במרחקים שונים.
מר Trenkelford מחברת ריינמטאל-בורזיש הציע פתרון אחר לבעיית איתור המטרה.
בפתרון שלו, המידע הזוויתי הושג באמצעות שתי דיסקות מיסוך; האחת הכילה חריץ רדיאלי מלבני צר ואילו האחרת הכילה חריץ ספירלי היוצא ממרכזה (הספירלה שנבחרה הייתה ספירלת ארכימדס).
שתי הדיסקות הסתובבו בקצבי סיבוב שונים משמעותית וכך מתקבל שברגע שמתרחש הבזק תת-אדום החיתוך של שני החריצים הוא מיקום דמות המטרה.
מיקום החריץ הרדיאלי נותן את אזימוט המטרה, וכיוון שהחריץ הספירלי הוא ספירלת ארכימדס האזימוט וההגבהה קשורים זה לזה בקשר מתמטי פשוט ().
EpiVacCorona הוא חיסון נגד מחלת נגיף קורונה 2019, שפותח במרכז המדעי הממלכתי "וקטור".
החיסון הוא פפטיד, כלומר אינו מכיל חומר ביולוגי ומורכב משברים קצרים מסונתזים מלאכותיים של חלבונים נגיפיים (פפטידים).
החיסון מכיל ערבוב של שלושה תאי אנטי-גן מתאי S לנגיף SARS-CoV-2. זריקת החיסון ניתנת בשתי פעימות עם מרווח של 14–21 יום.
החיסון נעדר מרכיבים חלבוניים, כאשר היעדר חלבונים ויראליים מאפשר את השימוש הרחב בחיסון מחדש של חולים שקודם לכן חוסנו בחיסונים אחרים.
עם זאת, החסינות שנוצרת כתוצאה מהמחלה לא תימשך לכל החיים ויש להתחסן אחת לכמה זמן.
החיסון פותח על ידי מדענים מנובוסיבירסק בשיתוף עם אוניברסיטת נובוסיבירסק.
לדברי החוקרים, העבודה על החיסון החלה בסוף ינואר, שבועיים בלבד לאחר הדיווח על התפרצות חדשה של נגיף הקורונה בסין.
השלבים הראשונים והשניים של הניסויים הקליניים נערכו מיולי עד ספטמבר 2020 על 100 מתנדבים.
השלב השלישי של הניסויים הקליניים החל בנובמבר 2020 על 3,000 נבדקים לאחר שחרור מנות נוספות של החיסון.
ב-30 בספטמבר 2020 החיסון נרשם כפטנט על ידי המכון הפדרלי לקניין תעשייתי, כחיסון שני ברוסיה לצד Gam-COVID-Vac.
באוקטובר 2020 החל ייצור המוני של החיסון, במקביל להכנות לעריכת השלב השלישי של הניסויים, כאשר אם התוצאות יהיו משביעות רצון, הפצתו לציבור מתוכננת לינואר 2021 וההזרקה בהתנדבות וללא עלות עבור אזרחי רוסיה.
החיסון סופג ביקורת רבה על יעילותו והוא נרשם בנוסף לרוסיה, בטורקמניסטן ב-29 בינואר 2021.
EpiVacCorona N היא גרסה החדשה של החיסון, שכמו גרסתו הראשונה "EpiVacCorona", מבוססת על אנטיגנים פפטידיים.
אלא שהוא שונה באופן מהותי מהגרסה הקודמת (במאפיינים טכנולוגיים של ייצור).
יתר על כן, החיסון החדש מהווה גם השעיה למתן תוך שרירי והוא ניתן בשלוש מנות (במרווחים של 21 ו-60 יום).
ועדת האתיקה של משרד הבריאות הרוסי אישרה את מחקר החיסון החדש "EpiVacCorona-N" במרץ 2021. על פי רישום האישורים לניסויים קליניים, ניסויים קליניים בשלב I ו-II של החיסון החדש החלו ב-8 באפריל ויסתיימו ב-30 בספטמבר 2021. בניסויים ישתתפו מתנדבים בגילאי 18 עד 60, המספר המתוכנן של מתנדבים אלה הוא 300 איש.
המסמכים לרישום החיסון הוגשו ב-28 ביוני 2021 והיא נרשמה כחיסון רוסי חמישי במשרד הבריאות של רוסיה ב-27 באוגוסט 2021.
Entre a Mi Mundo (בעברית: "כנס לעולמי") הוא אלבומה השלישי של הזמרת האמריקאית-מקסיקנית סלינה אשר יצא ב-6 במאי 1992 על ידי חברת התקליטים EMI לטין.
מתוך האלבום יצא הסינגל "Como la Flor", שהפך לאחד מהשירים המזוהים ביותר עם הזמרת לאחר מותה בשנת 1995.
האלבום הגיע למקום הראשון במצעד האלבומים המקסיקניים האזוריים.
במהלך הקלטות האלבום סלינה ניהלה מערכת יחסים עם הגיטריסט של Los Dinos כריס פרס לאחר שהצטרף ללהקה אחרי הקלטות אלבומה השני.
אביה של הזמרת לא אהב את מערכת היחסים ביניהם וביקש מהם להיפרד אך הם המשיכו לנהל מערכת יחסים בסתר עד אפריל אותה שנה.
לאחר שאביה של הזמרת גילה עליהם הוא פיטר את פרז מהלהקה אך מאוחר יותר הוא התנצל, החזיר את פרז ללהקה וקיבל את מערכת היחסים בין השניים.
גם הפעם אחיה של הזמרת היה המפיק של אלבומה והוא גם זה שהלחין את רוב השירים ביחד עם חבריי הלהקה ריקי וולה ופיט אסטודילו.
הלהקה חקרה באלבום זה ז'אנרים נוספים ובכך למעשה הפכו את האלבום להקלטה החדשנית ביותר שלהם.
בנוסף למוזיקת הטחאנו והקומביה המקסיקני האלבום הכיל גם מוזיקת R&B, רוק ומוזיקה אלקטרונית.
מילות האלבום עסקו בעיקר בהעצמה נשית ובזהות עצמית אשר באו לדידי ביטוי בשירים שעסקו ברומנטיקה בין בני נוער, בגידה ואהבה ללא תנאים.
על מנת לקדם את האלבום הופיעה הזמרת בארצות הברית ואף יצאה לסיבוב הופעות במקסיקו אליו התלוו עיתונאים.
ההופעות של סלינה במקסיקו זכו לשבחי ביקורות אשר רבים כינו אותה כזמרת ש"מתאימה לכל העמים".
גם הצלחתו המסחרית של סיבוב ההופעות הייתה חסרת תקדים כאשר באחת מהופעותיה נכחו 70 אלף איש ובכך כונתה כזמרת הטאחנו המצליחה ביותר במדינה.
גם האלבום קיבל ביקורות חיוביות ממבקרי מוזיקה שכינו אותו כ"פורץ דרך".
הצלחתו המסחרית גם הייתה גדולה כאשר הגיע למקום הראשון במצעד האלבומים המקסיקניים של בילבורד ונשאר במצעד במשך 8 חודשים רצופים.
הוא נבחר לאלבום המקסיקני האזורי השני הנמכר ביותר בכל הזמנים על ידי מגזין בילבורד, והוא הפך לאלבום הראשון של זמרת טחאנו שנמכר בלמעלה מ-300,000 עותקים במקסיקו, ובכך הפך לאלבום הנשי הנמכר ביותר בז'אנר בכל הזמנים.
האלבום מכר 600 אלף עותקים בארצות הברית ובכך הגיע למעמד יהלום לטיני (מעמד שניתן בארצות הברית לאמנים לטינים בלבד).
מתוך האלבום יצאו 4 סינגלים "Como la Flor", "La Carcacha", "", ו-"Ámame" אשר זכו להצלחה רבה וביססו את הקריירה של הזמרת.
הסינגל השני מהאלבום גם זכה להצלחה כאשר הגיע למעמד של שלוש פלטינות לטיניות.
שני הסינגלים האחרים זכו להצלחה פחותה.
האלבום זכה בפרס אלבום השנה להרכב בטקס פרסי מוזיקת הטחאנו בגם בפרס האלבום המקסיקני האזורי הטוב ביותר בטקס פרסי "Lo Nuestro".
כבר במכירות המוקדמות האלבום מכר 50,000 עותקים ומספר חודשים לאחר יציאתו הגיע למקום הראשון במצעד האלבומים המקסיקניים האזוריים, שם שהה 18 שבועות.
בנוסף לכך האלבום הגיע גם למקום הרביעי במצעד האלבומים הלטינים של בילבורד ונכון להיום מכירותיו בארצות הברית עומדות על 600 אלף עותקים מה שקנה לו תואר יהלום לטיני.
במקסיקו האלבום מכר 385 אלף עותקים ובכך שבר את שיא המכירות לאישה כאשר האלבום היה לאלבום הטחאנו הנשי הנמכר ביותר במדינה אי פעם.
בשנת 1994 האלבום הוכתר כהאלבום השני המקמסיקני האזורי הנכמר ביותר אי פעם.
אף על פי שהאלבום הצליח לפניי מותה לאחר מותה מכירות האלבום עלו.
הוא התמקם במקום הרביעי במצעד האלבומים להטיני ובכך שבר את מיקום השיא שלו כשהייתה בחיים ולאחר מותה הוא נכנס למקום ה-97 במצעד בילבורד 200 כשהוא גם שובר את מיקום השיא שלה כשהייתה בחיים.
עד סוף 1995 זהו היה האלבום זהו היה לאלבום הלטיני השביעי הנמכר ביותר אי פעם בארצות הברית ולאלבום המקסיקני האזורי הרביעי הנמכר ביותר אי פעם.
ביוני 1995 האלבום מכר 500 אלף עותקים בארצות הברית ובכך הגיע למעמד אלבום זהב אמריקאי.
גם במקסיקו מכירות האלבום עלו לאחר מותה ונכון להיום מכירותיו עומדות של 385 אלף עותקים במדינה.
נכון לנובמבר 2017 האלבום עומד על מכירות של 600 אלף עותקים בארצות הברית במכירות משולבות.
מקוםתאריםמכירותארצות הברית (RIAA)יהלום (לטיני)600,000מקסיקו (AMPROFON)385,000 מכירות + הזרמת מדיה בלבד
Enya הוא אלבום הבכורה ופסקול של הזמרת-יוצרת והמוזיקאית האירית אניה.
האלבום יצא לאור במרץ 1987 על ידי חברות התקליטים BBC רקורדס ואטלנטיק רקורדס.
בשנת 1992 הופץ מחדש בשם, The Celts.
הוא מכיל אוסף של שירים שהקליטה הזמרת עבור תוכנית טלוויזיה בעלת אותו השם.
לאחר כשנתיים בהן לא הצליחה למנף את קריירת הסולו שלה היא קיבלה את ההצעה להקליט שירים עבור הפסקול של הסדרה.
זאת, לאחר שהבמאי אהב כמה מהקלטות הדמו שלה.
היא קיבלה הצעה לכתוב את השירים בפסקול עם שותפיה להקלטותיה הקודמות.
האלבום קיבל ביקורות מעורבות מהמבקרים, אך זכה להצלחה מסחרית כאשר נמכר בלמעלה מ-4 מיליון עותקים.
בין היתר, הגיע למקום השמיני באירלנד ולמקום ה-15 בניו זילנד.
ההוצאה המחודשת זכתה להצלחה יותר גדולה כאשר הגיעה למקום ה-10 בהממלכה המאוחדת, למקום השביעי באוסטרליה ולמקום ה-20 בנורווגיה.
הגרסה המחודשת נמכרה בלמעלה מ-4.5 מיליון עותקים ובכך מכירות שתי הגרסאות מסתכמות בסכום כולל של 8.5 מיליון עותקים.
בארצות הברית אף על פי שלא הצליח להיכנס למצעד האמריקאי, הוא הצליח להגיע למעמד פלטינה.